**ÅRSBERETNING 2013**

**Foreldrelaget, Tomter speidergruppe**

Beretningen omfatter perioden 01.01.-31.12.2013

*Styrets medlemmer:*

Leder: Hanne Pettersen Nordby

Nestleder: Nina Stenberg

Kasserer: Mona Tubbehaugen

Sekretær: Bente Sand

Styremedlem: Yngve Haga

1. vara: Maja Lie Jacobsen (fram til september 2013)

2. vara: Bente Jahr Jensen

3. vara: Margunn Aanestad

*Valgkomité:* Styret

*Revisor:* Heidi Gaaseby

Styret ble valgt 14. mars og konstituerte seg 9. april. Det er i løpet av 2013 avholdt fem styremøter (15. januar (forberedende møte til årsmøte), 9. april, 11. juni, 20. august, 14. oktober), møtene avholdes hjemme hos medlemmer av styret. Styret har i tillegg holdt jevnlig kontakt via e-post. Alle vararepresentanter innkalles fast til styremøtene, det samme gjøres leder i Tomter speidergruppe. Nestleder Nina Stenberg deltar på speidergruppens ledermøter.

Ved konstituerende møte ble ansvar for faste aktiviteter gjennom året fordelt mellom styrets medlemmer. Minimum to styremedlemmer deler ansvar for en aktivitet. Styret har i 2013 organisert følgende aktiviteter:

* Salg av vafler, kake og drikke ved 17. mai-arrangementet på Knapstad
* Stand med salg av mat (lørdag) samt bilbingo og kafé (søndag) på Tomterdagene 31. august-1. september
* Videoopptak av kongebesøk på Vestre Bråte 4. september
* Kransekakelotteri nov/des
* Servering av kjeks og gløgg under julegrantenning på Tomter 1. desember

En forutsetning for disse aktivitetene - som både profilerer Speideren og gir inntekter - er at speiderforeldrene stiller opp som medlemmer av foreldrelaget. Styret vil takke for foreldreinnsatsen i 2013, samt stor takk til Roverlaget og speiderledere som også trår til!

Foreldrelagets inntekter i 2013 er på kr 34 223, i tillegg kommer renteinntekter på kr 3 625, totalt kr 37 858. Samlete kostnader i 2013 er kr 35 313, hvorav størstedelen er støtte til speidergruppens aktiviteter, bl.a, reise til landsleir i Stavanger. Resultat for 2013 blir da et overskudd på kr 2 545.

Tomter, 23. februar 2014

Styret i Foreldrelaget til Tomter speidergruppe